Elävä äänikirja
2024-08-22 17:00 - 18:00 (Europe/Helsinki) | Pääkirjasto, Maaherrankatu 12, Kuopio, 70100, Suomi
Kaipaatko lepoa päivän rientojen jälkeen? Tule kuuntelemaan ääneen luettua kirjallisuutta, käsityön kanssa tai ilman!
Kirjasto tarjoaa osallistujille iltateen. Jos kätesi kaipaavat tekemistä, paikan päältä löydät värityskuvia ja värikyniä.
Pääkirjaston Kohtaamo klo 17:
ke 22.1. | ke 12.2. | ke 12.3. | ke 9.4.

Kartano Kuopion takana – von Wright -suvun vaiheita
2024-08-21 17:00 - 18:00 | Pääkirjasto, Maaherrankatu 12, Kuopio, 70100, Suomi
Kirjailijavieraana Kuopion pääkirjastolla ke 21.8.2024 klo 17 (kokoussali 1. krs.) esiintyy tietokirjailija, emeritusprofessori ja von Wright -suvun nykyinen päämies Atte von Wright. Tilaisuudessa kirjailija avaa teosta Kartano Kuopion takana, joka kertoo von Wright -suvun vaiheista Haminalahden kartanossa.
Tervetuloa kuulemaan ja keskustelemaan Kuopion paikallishistoriasta!
Tilaisuudessa on viittomakielinen tulkkaus ja sitä voi seurata livenä kaupunginkirjaston Facebookissa.

Maaningan kirjaston satutuokiot
2024-08-20 10:00 - 10:30 | Maaningan kirjasto, Keskusraitti 3, Maaninka, 71750, Suomi
Maaningan kirjaston satutuokiot alle kouluikäisille kerran kuussa tiistaina klo 10.00-10.30.
Tervetuloa!
Ti 20.8. Ihanat lemmikit
Ti 17.9. Arjen askareita
Ti 15.10. Hui kauhistus!
Ti 12.11. Sisarusten kesken
Ti 10.12. Joulua odotellessa

Pyörön kirjaston satutunnit syksyllä 2024
2024-08-16 09:15 - 09:45 | Pyörön kirjasto, Jalkasenkatu 3, Kuopio, 70820, Suomi
Tervetuloa Pyörön kirjaston satutunneille syksyllä 2024!
Satutunnit alkavat klo 9.15 ja kestävät noin puoli tuntia

pe 16.8. KAIKKI
ke 4.9. 2–4-vuotiaat
pe 27.9. 3–5-vuotiaat
pe 25.10. 5–7-vuotiaat
pe 8.11. 1–3-vuotiaat
pe 29.11. 2–4-vuotiaat

HUOM! Joulukuun satutunti peruttu!
Yhteistyössä Sanataidekoulu Aapeli

Vehmersalmen kirjaston neulelukupiiri
2024-08-14 17:00 - 18:00 | Vehmersalmen kirjasto, Vehmersalmenkatu 27, Kuopio, 71310, Suomi
Kokoonnumme seuraavina keskiviikkopäivinä Vehmersalmen kirjastossa
klo 17.00–18.00:
4.12.2024
Ninni Schulman: Tyttölapsi nro 291

15.1.2025
Anneli Jordahl: Karhunkaatajan tyttäret
12.2.2025
Katariina Hakaniemi: Oli myös onnellisia kuukausia
19.3.2025
Satu Vasantola: Kun isä osti Merenkurkun
16.4.2025
Milla von Plato: Hyvää iltaa
14.5.2025
Virpi Hämeen-Anttila: Sarastus
Tervetuloa mukaan!

Kantin kestävä keskiviikko: Syysretkeily Kuopion luontokohteissa
2024-08-14 16:30 - 18:00 | Kuopion museon monitoimi- ja työpajatila, Museokatu 1, Kuopio, 70100, Suomi
Syksy saapuu ruskamaisemineen ja Kuopio on pullollaan syksyiseen lähiretkeilyyn soveltuvia luontokohteita! Tule kuulolle Kantin kestävään keskiviikkoon ke 14.8. klo 16.30-18.00 Kuopion museon monitoimitilaan, kun Kuopion Luonnon Ystäväin Yhdistys kertoo, kuinka pääset nauttimaan lähiretkeilystä luontoa säästäen kävellen, pyöräillen ja bussilla.
Kuopion kaupunginkirjasto on koonnut esille vinkkilistoja ja aineistovinkkejä aiheeseen liittyen. Tapahtuman jälkeen ne kootaan näyttelyksi pääkirjastolle.
Tilaisuuteen on vapaa pääsy. Lämpimästi tervetuloa mukaan!
Kahvila Kantti palvelee sekä Kuopion museo on avoinna tapahtumailtana klo 19 saakka.
****
Kantin Kestävä Keskiviikko on paikka opetella yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Tiedon ja kokemusten lisäksi aiheita lähestytään tekemisen ja taiteen keinoin.
Kantin Kestävä Keskiviikko järjestetään vaihtuvilla sisällöillä pääsääntöisesti joka kuun ensimmäinen keskiviikko klo 16.30 alkaen Kuopion museon monitoimitilassa. Luentokerroilla eri aihepiirien asiantuntijat tarjoavat vinkkejä ja neuvontaa kestävämpien ratkaisujen ja ilmastotekojen toteuttamiseen. OMPELUSEURAT luo omalla vuorollaan Kanttiin korjausolohuoneen, johon jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Vietetään yhdessä aikaa kuluttamisen sijaan korjaten ja opitaan toisiltamme. Vapaaehtoiset aktiivit neuvovat jokaiselle taitojen mukaisen korjaustyylin.
Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta.
Tapahtumiin on vapaa pääsy. (Mahdolliset luentosisällöt striimataan Kuopion museon Youtube-kanavalle.)
Kantti on tiedon, tarinoiden ja ihmisten avoin kohtaamispaikka, joka yhdistää pääkirjaston ja Kuopion museon.
Syyskauden 2024 aikataulu:
7.8. klo 16.30-19 OMPELUSEURAT ja Käsillä ry: trikoot kuntoon tai kuteiksi.
14.8. klo 16.30-18 KLYY: syysretkeily lähiluonnossa.
18.9. klo 16.30-19 OMPELUSEURAT Pehmolelujen korjaaminen

2.10. klo 16.30-19 OMPELUSEURAT Housunlahkeiden ja hihojen lyhentäminen
6.11. klo 16.30-18 Sisältö tarkentuu
20.11. klo 16.30-18.30 OMPELUSEURAT Farkunpaikkaus
4.12. klo 16.30-19 OMPELUSEURAT Parsintapaja
18.12. klo 16.30-18 Jouluista sisältöä
(Ohjelmamuutokset ja täydennykset ovat mahdollisia)

Kerttu Mäkelän maalauksia
2024-08-13 08:00 - 2024-08-30 16:00 | Tuusniemen kirjasto, Keskitie 34-38, Tuusniemi, 71201, Suomi
Tuusniemen kirjastolla esillä Kerttu Mäkelän tauluja elokuun ajan.
Tervetuloa tutustumaan!

Kantin Kestävä Keskiviikko: Ompeluseurat, trikoot kuntoon tai kuteiksi
2024-08-07 16:30 - 18:45 | Kuopion museon monitoimi- ja työpajatila, Museokatu 1, Kuopio, 70100, Suomi
Kantin Kestävä Keskiviikko -tapahtumasarjan syyskausi starttaa ke 7.8. klo 16.30-18.45 OMPELUSEUROJEN kerralla ”Trikoot kuntoon tai kuteiksi”. Tapahtumapaikkana on Kuopion museon monitoimi- ja työpajatila.
Tule korjaamaan käsin tai ompelukoneella rikkinäisiä trikoo- ja collegevaatteita. Aivan risat vaatteet leikataan kuteiksi. Harjoitellaan siis yhdessä. Korjausaktiivit neuvovat korjaamisen alkuun, Käsillä ry:n väki vaatteiden loppukäyttöä kuteeksi. Teemasta riippumatta voit tulla kaikenlaisten korjaustöiden kanssa.
Maksuttomaan pajaan saa tulla ilman ennakkoilmoittautumista oman aikataulun mukaan. Paikan päältä löytyy korjaamiseen paikkakankaita, lankoja ym. sekä kuteeksi leikattavaa. Voit tuoda kiertoon myös omia materiaaleja!
****
Kantin Kestävä Keskiviikko on paikka opetella yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Tiedon ja kokemusten lisäksi aiheita lähestytään tekemisen ja taiteen keinoin.
Kantin Kestävä Keskiviikko järjestetään vaihtuvilla sisällöillä pääsääntöisesti joka kuun ensimmäinen keskiviikko klo 16.30 alkaen Kuopion museon monitoimitilassa. Luentokerroilla eri aihepiirien asiantuntijat tarjoavat vinkkejä ja neuvontaa kestävämpien ratkaisujen ja ilmastotekojen toteuttamiseen. OMPELUSEURAT luo omalla vuorollaan Kanttiin korjausolohuoneen, johon jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Vietetään yhdessä aikaa kuluttamisen sijaan korjaten ja opitaan toisiltamme. Vapaaehtoiset aktiivit neuvovat jokaiselle taitojen mukaisen korjaustyylin.
Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta.
Tapahtumiin on vapaa pääsy. (Mahdolliset luentosisällöt striimataan Kuopion museon Youtube-kanavalle.)
Kantti on tiedon, tarinoiden ja ihmisten avoin kohtaamispaikka, joka yhdistää pääkirjaston ja Kuopion museon.
Syyskauden 2024 aikataulu:
7.8. klo 16.30-19 OMPELUSEURAT ja Käsillä ry: trikoot kuntoon tai kuteiksi.
14.8. klo 16.30-18 KLYY: syysretkeily lähiluonnossa.
18.9. klo 16.30-19 OMPELUSEURAT Pehmolelujen korjaaminen

2.10. klo 16.30-19 OMPELUSEURAT Housunlahkeiden ja hihojen lyhentäminen
6.11. klo 16.30-18 Sisältö tarkentuu
20.11. klo 16.30-18.30 OMPELUSEURAT Farkunpaikkaus
4.12. klo 16.30-19 OMPELUSEURAT Parsintapaja
18.12. klo 16.30-18 Jouluista sisältöä
(Ohjelmamuutokset ja täydennykset ovat mahdollisia)

Kesän legopajat pääkirjastolla
2024-08-05 10:00 - 12:00, 2024-07-22 13:00 - 15:30, 2024-07-08 10:00 - 12:00, 2024-06-24 13:00 - 15:30 | Pääkirjasto, Maaherrankatu 12, Kuopio, 70100, Suomi
Nyt kaikki mestarirakentajat huomio! Pääkirjastolla järjestetään kesällä vapaita legopajoja. Tule siis paikalle rakentelemaan mitä ikinä mielikuvituksesi luokaan! Legopajat pidetään pääkirjaston lasten- ja nuortenosaston työpajatilassa joka toinen maanantai 10.6. alkaen.
10.6 klo 10–12
24.6. klo 13–15.30
8.7. klo 10–12
22.7. klo 13–15.30
5.8. klo 10–12
Suositusikäraja 7+, nuoremmat täysi-ikäisen huoltajan seurassa.

Lasten kesäkino Nilsiän kirjastossa
2024-07-31 13:00 - 15:00, 2024-07-24 13:00 - 15:00, 2024-07-17 13:00 - 15:00, 2024-07-10 13:00 - 15:00, 2024-07-03 13:00 - 15:00 | Nilsiän kirjasto, Ukko-Paavontie 15, Nilsiä, 73300, Suomi
Nilsiän kirjastossa lasten kesäkino heinäkuussa!
Nilsiän kirjastossa järjestetään heinäkuun aikana lapsille maksuttomia elokuvaesityksiä. Elokuvia esitetään keskiviikkoisin klo 13-15. Elokuvaesityksiin ei tarvitse ilmoittautua ennakkoon. Elokuvat ovat sallittuja kaikenikäisille.
Kesäkino Nilsiän kirjastossa:
Ke 3.7. Pelle Hermanni
Ke 10.7. Risto Räppääjä
Ke 17.7. Kuka olet, Mimmi Lehmä?
Ke 24.7. Naapurini Totoro
Ke 31.7. Kissojen valtakunta
Tervetuloa!

Lautapelitapahtuma Jynkän kirjastossa
2024-07-31 13:00 - 15:00, 2024-07-24 13:00 - 15:00, 2024-07-17 13:00 - 15:00, 2024-07-10 13:00 - 15:00, 2024-07-03 13:00 - 15:00, 2024-06-26 13:00 - 15:00 | Jynkän kirjasto, Maitotie 2, Kuopio, 70780, Suomi
Pelittääkö? Tule Jynkän kirjaston lasten lautapelitapahtumaan! Tapahtuma järjestetään keskiviikkoisin 12.6. – 31.7. klo 13 – 15 ja sinne on vapaa pääsy.
Tervetuloa!

Lasten kesäleffahetket pääkirjastolla
2024-07-31 10:00 - 11:30, 2024-07-17 10:00 - 11:30, 2024-07-03 10:00 - 11:30 | Pääkirjasto, Maaherrankatu 12, Kuopio, 70100, Suomi
Kesäleffahetket palaavat jälleen pääkirjastolle! Nappaa popcornit ja namit reppuun ja suuntaa viettämään kesäpäivää lasten leffahetkiin! Hetkissä katsellaan vaihtuvia lapsille suunnattuja elokuvia, ja lisähauskuutta hetkiin tuovat aiheeseen liittyvät kirjavinkit, leffavisat ja leffabingot.
Kesäleffahetket järjestetään pääkirjaston lasten- ja nuortenosaston koulutustilassa alkaen klo 10. Leffahetkille ei tarvitse ilmoittautua ennakkoon, mutta mukaan mahtuu tilasyistä max. 25 katselijaa. Paikalle kannattaakin tulla hyvissä ajoin. Kirjaston leffahetkissä noudatetaan KAVI:n asettamia ikärajoja, joissa jousto on 3 vuotta mikäli lapsi osallistuu tapahtumaan täysi-ikäisen huoltajan seurassa. Tarkistathan elokuvien ikärajat etukäteen.
Kesäleffahetket pääkirjastolla:
19.6. Trolls: Bändi koossa, K7
3.7. Heinähattu, Vilttitossu ja ärhäkkä koululainen, S
17.7. Etsivätoimisto Henkka & Kivimutka, K7
31.7. Wallace & Gromit – Kanin kirous, S

BarokkiKuopion pop-up-konsertti Kimmellystä kirjastolla
2024-07-18 14:00 - 15:00 | Pääkirjasto, Maaherrankatu 12, Kuopio, 70100, Suomi
BarokkiKuopion pop-up-konsertti Kimmellystä kirjastolla pääkirjaston ylälavalla
BarokkiKuopion taiteilijat esittävät erilaisia tunnelmapaloja barokin tanssisarjoista:
Tule tutustumaan rauhaisan hehkuviin sarabandeihin, kipinöiviin gigueihin ja rempseisiin couranteihin!
Vapaa pääsy, kesto noin 30 min
Lisätietoa festivaalista: https://www.barokkikuopio.com/

Konsolipelikeskiviikko
2024-07-17 14:00 - 18:00 | Pääkirjasto, Maaherrankatu 12, Kuopio, 70100, Suomi
Hei kaikki konsolipeleistä kiinnostuneet! Tervetuloa viettämään konsolipelikeskiviikkoa pääkirjaston lasten- ja nuortenosaston koulutustilaan.
Tapahtumassa tutustutaan ja pelataan kuukausittain vaihtuvaa konsolipeliä sekä jutellaan pelaamisesta, pelikulttuurista ja muista pelimaailmassa esille tulevista kysymyksistä.
Tähän tapahtumaan ovat myös vanhemmat ja muut huoltajat tervetulleita tutustumaan pelikonsoleiden maailmaan!
Konsolipelikeskiviikoissa on mukana Pelituen asiantuntija.
Konsolipelikeskiviikot pääkirjaston lasten- ja nuortenosaston koulutustilassa klo 14–18:
| 17.4. | 15.5. | 12.6. | 17.7. |
17.4. PlayStation 5 ja Dreamworks All-Star Kart Racing
15.5. Nintendo Switch ja Taiko No Tatsujin: Drum’n Fun
12.6. Xbox One ja FC 24
17.7. Nintendo Switch ja Nintendo Switch Sports
Suositusikäraja 7+ ja nuoremmat täysi-ikäisen huoltajan seurassa.

Legohaaste pääkirjastolla
2024-06-28 10:00 - 15:00 | Pääkirjasto, Maaherrankatu 12, Kuopio, 70100, Suomi
Tule testaamaan legorakentajan taitosi pääkirjaston lasten- ja nuortenosastolla pe 28.6. klo 10 – 15, kun TV:stä tuttu mestarirakentaja Sara Riihiaho tuo kirjastoihin legorakennushaasteita! Onnistutko voittamaan haasteen ja kestääkö kantti vai vapiseeko rakennussormi liikaa?
Tapahtumaan on vapaa pääsy. Suositusikäraja 7+, nuoremmat täysi-ikäisen huoltajan kanssa.

Legohaaste Puijonlaakson kirjastossa
2024-06-27 10:00 - 15:00 | Puijonlaakson kirjasto, Mailatie 2, Kuopio, 70200, Suomi
Tule testaamaan legorakentajan taitosi Puijonlaakson kirjastolle to 27.6. klo 10 – 15, kun TV:stä tuttu mestarirakentaja Sara Riihiaho tuo kirjastoihin legorakennushaasteita! Onnistutko voittamaan haasteen ja kestääkö kantti vai vapiseeko rakennussormi liikaa?
Tapahtumaan on vapaa pääsy. Suositusikäraja 7+, nuoremmat täysi-ikäisen huoltajan kanssa.
